b'\n_START_ARTICLE_\n243 Ida\n_START_SECTION_\nOdkritje\n_START_PARAGRAPH_\nAsteroid je odkril astronom Johann Palisa (1848 \xe2\x80\x93 1925) 29. septembra 1884. Poimenovan je po nimfi Idi iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nAsteroid Ida obkro\xc5\xbei Sonce v 4,84 letih. Njegova tirnica ima izsrednost 0,046, nagnjena pa je za 1,138\xc2\xb0 proti ekliptiki. Okrog svoje osi pa se zavrti v 4,62 urah. \xc4\x8ceprav so razse\xc5\xbenosti Ide 53,6\xc3\x9724.0\xc3\x9715,2 km, bi bil tem velikostim najbli\xc5\xbeji elipsoid z merami 60,0\xc3\x9725,2\xc3\x9718,6 km. Tak\xc5\xa1en elipsoid se od dejanskega telesa Ide razlikuje tudi do 8,4 km. Ida ima majhno luno, ki omogo\xc4\x8da dolo\xc4\x8diti tudi povr\xc5\xa1insko te\xc5\xbenost, ki se verjetno giblje med 0,0031 in 0,0324 m/s\xc2\xb2. Vrtilna os je blizu kraj\xc5\xa1e telesne osi. To pomeni, da na vrhu dalj\xc5\xa1e osi deluje centripetalna sila velika 0,0042 m/s\xc2\xb2. Na asteroid zaradi tega nenehno deluje precej velika mehanska napetost.'